תקנות רישוי עסקים (תנאי תברואה נאותים לבריכות שחיה)

{{ח:התחלה}}
{{ח:כותרת|תקנות רישוי עסקים (תנאי תברואה נאותים לבריכות שחיה), התשנ״ד–1994}}

{{ח:פתיח-התחלה}}
{{ח:תיבה|ק״ת תשנ״ד, 1144|תקנות רישוי עסקים (תנאי תברואה נאותים לבריכות שחיה)|https://olaw.org.il/takanot/takanot-5612.pdf}}; {{ח:תיבה|תשנ״ו, 1014|תיקון|https://olaw.org.il/takanot/takanot-5761.pdf}}; {{ח:תיבה|תשס״ח, 1356|תיקון|https://olaw.org.il/takanot/takanot-6707.pdf}}; {{ח:תיבה|תשע״ט, 1584|תיקון|https://olaw.org.il/takanot/takanot-8130.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק רישוי עסקים#סעיף 10|סעיף 10}} {{ח:חיצוני|חוק רישוי עסקים|לחוק רישוי עסקים, התשכ״ח–1968}}, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: רשיון}}

{{ח:פנימי|פרק ג|פרק ג׳: המים ומערכות הסינון והחיטוי}}

{{ח:פנימי|פרק ד|פרק ד׳: תחזוקה ונקיון}}

{{ח:פנימי|פרק ה|פרק ה׳: המבקרים בבריכה}}

{{ח:פנימי|פרק ו|פרק ו׳: שונות}}

{{ח:פנימי|תוספת 1|תוספת ראשונה: {{מוקטן|פוטנציאל חימצון־חיזור (במיליוולט mv)}}}}

{{ח:פנימי|תוספת 2|תוספת שניה: {{מוקטן|שילוט}}}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות|תיקון: תשע״ט}}
{{ח:ת}} בתקנות אלה –
{{ח:ת|סוג=הגדרה}} ”בריכה“ – בריכת שחיה לרבות מכל או מבנה שמכיל מים לשחיה או לנופש מים, לרבות המבנים והחצרים, לפי הענין, שהיא עסק טעון רישוי לפי {{ח:חיצוני|צו רישוי עסקים (עסקים טעוני רישוי)|צו רישוי עסקים (עסקים טעוני רישוי), התשע״ג–2013}};
{{ח:ת|סוג=הגדרה}} ”הל״ת“ – הוראות למיתקני תברואה (הל״ת), התש״ל–1970, שניתנו לענין {{ח:חיצוני|תקנות התכנון והבניה (בקשה להיתר, תנאיו ואגרות)#סעיף 1|תקנה 1 לתקנות התכנון והבניה (בקשה להיתר, תנאיו ואגרות), התש״ל–1970}}, באישור שר הפנים, שעותק מהן מופקד בלשכות הבריאות המחוזיות והנפתיות;
{{ח:תת}} {{ח:הערה|{{ח:חיצוני|https://www.gov.il/BlobFolder/generalpage/iplan_doc2/he/Licensing_construction_Instructions_sanitation_facilities.pdf|הוראות למתקני תברואה (הל״ת) מפורסמות באתר מינהל התכנון}}.}}
{{ח:ת|סוג=הגדרה}} ”זמן מחזור המים“ – הזמן הדרוש לסינון מי הבריכה בנפח השווה לקיבולת הבריכה;
{{ח:ת|סוג=הגדרה}} ”חיטוי“ – תהליך של השמדת מיקרואורגניזמים;
{{ח:ת|סוג=הגדרה}} ”כלור חופשי נותר“ ו”ברום חופשי נותר“ – כמות הכלור או הברום, לפי הענין, הזמינה לחיטוי מי הבריכה שלא הגיבה עם אמוניה, תרכובות חנקן וחומרים אחרים;
{{ח:ת|סוג=הגדרה}} ”המנהל“ – המנהל הכללי של משרד הבריאות, או מי שהוא הסמיכו לענין תקנות אלה, כולן או מקצתן;
{{ח:ת|סוג=הגדרה}} ”כלור כללי“ – הכמות הכוללת של כלור חופשי נותר וכלור קשור;
{{ח:ת|סוג=הגדרה}} ”כלור קשור“ – כמות הכלור הקשורה עם אמוניה וחומרים חנקניים אחרים כתרכובות כלור־אמוניה;
{{ח:ת|סוג=הגדרה}} ”מים רדודים“ – מים בעומק פחות ממטר וחצי;
{{ח:ת|סוג=הגדרה}} ”מעבדה מוכרת“ – מעבדה שהכיר בה המנהל לענין {{ח:חיצוני|תקנות בריאות העם (איכותם התברואית של מי שתיה)|תקנות בריאות העם (איכותם התברואית של מי שתיה), התשל״ד–1974}};
{{ח:ת|סוג=הגדרה}} ”פוטנציאל חימצון־חיזור“ – oxydation reduction potential‏ (redox), ביטוי חשמלי לעצמת תגובת חימצון־חיזור של המים במערכת;
{{ח:ת|סוג=הגדרה}} ”הספר“ – הספר Standard Methods for the Examination of Water and Wastewater, Washington, APHA,‏ 1992 מהדורה 18, או כל מהדורה אחרת שתחליף אותה, אשר הופקד לעיון הציבור בספריית משרד הבריאות, רח׳ דוד המלך 20, ירושלים;
{{ח:ת|סוג=הגדרה}} ”תעלת גלישה“ – תעלה בקצה העליון של דפנות הבריכה המיועדת לקליטת הלכלוך מפני המים בבריכה ועודפי מי הבריכה הגולשים לתוכה.

{{ח:קטע2|פרק ב|פרק ב׳: רשיון}}

{{ח:סעיף|2|תנאים כלליים לאישור רשיון|תיקון: תשע״ט}}
{{ח:תת|(א)}} לא יאושר לאדם רשיון לבריכה ולא ינהל אותה אלא אם כן הוא ממלא אחר הוראות תקנות אלה להנחת דעתו של המנהל.
{{ח:תת|(ב)}} המנהל רשאי לאשר חריגה מתקנות אלה לבריכה פתוחה לציבור מוגדר ומוגבל במספר, או לבריכה המיועדת למטרה מיוחדת (להלן – בריכה מיוחדת), ובתנאים שיקבע.
{{ח:תת|(ג)}} בכל עת שהבריכה פתוחה למבקרים יימצא בחצריה מפעיל, בעל אישור מאת המנהל שעמד בהצלחה בבחינות לענין ניהול בריכת שחיה בתנאי תברואה נאותים (להלן – מפעיל); המנהל יקיים, מזמן לזמן, בחינות לענין תקנה זו.
{{ח:תת|(ד)}} על אף האמור בתקנת משנה (ג), בעל הבריכה רשאי להפעיל את הבריכה אף אם אין בחצריה מפעיל, ובלבד שיתקיימו כל אלה:
{{ח:תתת|(1)}} בעל הבריכה מינה מפעיל לבריכה; שם המפעיל, כתובתו ואמצעי קשר שבו ניתן להשיגו בכל עת שהבריכה פתוחה, יישמרו בבריכה וכן יצוינו בשלט שיוצב בבריכה שם המפעיל ואמצעי קשר שבו ניתן להשיגו;
{{ח:תתת|(2)}} בכל עת שהבריכה פתוחה למבקרים, בעל הבריכה יעשה כל שניתן כדי לוודא כי מפעיל הבריכה יהיה זמין כך שיוכל להגיע לבריכה בתוך 30 דקות מעת שקראו לו;
{{ח:תתת|(3)}} בעל הבריכה ידווח מיד למפעיל, בקרות אחד או יותר מהאירועים המפורטים {{ח:פנימי|סעיף 7|בתקנה 7}} ובלי לגרוע מחובות בעל הבריכה לפי התקנה כאמור;
{{ח:תתת|(4)}} נוסף על האמור {{ח:פנימי|סעיף 8|בתקנה 8(ב)}}, ספיקה, עכירות מי הבריכה, פוטנציאל חימצון־חיזור, ריכוז כלור במים וההגבה (pH), של מי הבריכה יימדדו באמצעות מכשירי ניטור רציף; המדידות יישמרו באוגר נתונים לתקופה של חצי שנה לפחות;
{{ח:תתת|(5)}} חריגה באחד או יותר מהערכים כמפורט {{ח:פנימי|סעיף 5|בתקנה 5(ב)}} {{ח:פנימי|סעיף 6|ובתקנה 6(ב) עד (ה)}}, תשודר ישירות למכשיר הנייד של המפעיל.

{{ח:סעיף|3|צירוף נספחים}}
{{ח:תת|(א)}} לבקשה לקבלת רשיון לבריכה יצורפו התכניות שהוגשו עם הבקשה לקבלת היתר בניה לפי {{ח:חיצוני|חוק התכנון והבניה|חוק התכנון והבניה, התשכ״ה–1965}}, ותכניות נוספות שיכללו:
{{ח:תתת|(1)}} תרשים סביבת הבריכה ביחס לרחובות הסמוכים וזיהוי המבנים השכנים הקיימים והמתוכננים לפי תכנית בנין עיר;
{{ח:תתת|(2)}} תרשים המגרש בציון דרכי הגישה החיצוניות לרכב, מדרגות, שטחים מרוצפים, שטחי גינון ונטיעות, סככות צל, ברזיות, מיקום מכלי אשפה, גדרות, מקלחות חיצוניות, שיפועים וסדרי ניקוז של שטחי הגינון והשטחים המרוצפים;
{{ח:תתת|(3)}} תכנית הבריכה בציון סוגי הציפוי וצבעו בכל חלקי הבריכה;
{{ח:תתת|(4)}} פרטים של המיתקנים שבשטחי הבריכה;
{{ח:תתת|(5)}} צנרות וקבועות תברואה שבשטחי הבריכה;
{{ח:תתת|(6)}} תכניות תנוחה וחתכים של המבנים שבשטחי הבריכה, עם סימון ציפויי הקירות וגובהם בחדרי השירות;
{{ח:תתת|(7)}} מיקום וסוג כל ציוד המיועד להפעלת הבריכה או לשימוש המבקרים.
{{ח:תת|(ב)}} קנה המידה של התרשימים והתכניות יהיה –
{{ח:תתת|(1)}} בתרשים סביבה כאמור בתקנת משנה (א)(1) – 1:2500
{{ח:תתת|(2)}} בתרשים המגרש כאמור בתקנת משנה (א)(2) – 1:250
{{ח:תתת|(3)}} בתכניות הבניה כאמור בתקנת משנה (א)(3) ו־(5) עד (7) – 1:100
{{ח:תת|(ג)}} במקרים מסוימים רשאי המנהל לדרוש כי התרשימים, חלקם או כולם, יהיו בקני מידה אחרים.

{{ח:קטע2|פרק ג|פרק ג׳: המים ומערכות הסינון והחיטוי}}

{{ח:סעיף|4|אספקת המים}}
{{ח:תת|(א)}} המים המוזרמים לבריכה יהיו באיכות מי שתיה לפי {{ח:חיצוני|תקנות בריאות העם (איכותם התברואית של מי שתיה)|תקנות בריאות העם (איכותם התברואית של מי שתיה), התשל״ד–1974}}, אך רשאי המנהל להתיר הזרמת מי־ים או מים מלוחים שאיכותם המיקרוביאלית כאיכות מי שתיה, ובלבד שמים אלה מוזרמים לבריכה בלבד.
{{ח:תת|(ב)}} כל חלקי מערכת הספקת המים יהיו מוגנים בפני זרימה חוזרת.

{{ח:סעיף|5|איכות מי הבריכה|תיקון: תשע״ט}}
{{ח:תת|(א)}} איכותם המיקרוביאלית של מי הבריכה תהיה כמפורט להלן:
{{ח:תתת|(1)}} במים הרדודים של הבריכה לא יימצאו –
{{ח:תתתת|(א)}} יותר מ־10 חיידקי קוליפורם כלליים ב־100 מ״ל מים;
{{ח:תתתת|(ב)}} יותר מ־2 חיידקים מקבוצת Staphylococcus aureus ב־100 מ״ל מים, בשתי בדיקות רצופות;
{{ח:תתתת|(ג)}} חיידקי Pseudomonas aeruginosa ב־100 מ״ל מים;
{{ח:תתת|(2)}} לא יימצאו במי הבריכה חיידקים פתוגניים אחרים.
{{ח:תת|(ב)}} איכותם הכימית והפיזיקלית של מי הבריכה תהיה בכל עת הרחצה במי הבריכה כמפורט להלן:
{{ח:תתת|(1)}} הגבה (pH) תהיה בין 7.2 ל־7.6;
{{ח:תתת|(2)}} העכירות של מי הבריכה תהיה פחות מ־0.6 יחידות עכירות (nephelometric threshold units);
{{ח:תתת|(3)}} פוטנציאל החימצון־חיזור יהיה לפחות כמפורט {{ח:פנימי|תוספת 1|בתוספת הראשונה}};
{{ח:תתת|(4)}} ריכוז החומצה הציאנורית, בבריכה שמשתמשים בה בחומצה לייצוב הכלור, יהיה בין 30 ל־50 מיליגרם לליטר (להלן – מג״ל);
{{ח:תתת|(5)}} מידת החום של המים בבריכה, בעומק של 30 סנטימטרים מתחת לפני המים, לא תעלה על 30 מעלות צלסיוס אלא אם כן אישר המנהל טמפרטורה אחרת.
{{ח:תת|(ג)}} בעל בריכה יבצע את הבדיקות הנחוצות לבדיקת התאמת איכות המים לדרישות המפורטות בתקנות משנה (א) ו־(ב), במעבדה מוכרת, בשיטות שנקבעו בספר, לפחות פעם בחודש, ובחודשים יולי ואוגוסט פעמיים בחודש; המנהל רשאי לקבוע תדירות בדיקות שונה לבריכה שהתנאים בה מחייבים זאת לדעתו.
{{ח:תת|(ד)}} דיגום מי הבריכה לצורך בדיקתם ייעשה, בין השעות 10.00 עד 16.00, בידי אדם שעבר הדרכה שאישר המנהל לדוגמי מי בריכה, ואשר השתתף בהשתלמויות תקופתיות במתכונת שאישר המנהל אחת לחמש שנים לפחות.
{{ח:תת|(ה)}} בעל הבריכה יעביר למנהל את תוצאות הבדיקות תוך שבוע מיום ביצוען.
{{ח:תת|(ו)}} המנהל רשאי להורות על אופן נטילת הדגימות ועל ביצוע בדיקות מים נוספות במעבדה מוכרת, לגילוי חיידקים המהווים מדדי זיהום, חיידקים פתוגניים או חומרים אחרים המזיקים לבריאות.
{{ח:תת|(ז)}} נמצאו חיידקים או חומרים אחרים שעלולים להזיק לבריאות, רשאי המנהל להורות לבעל הבריכה, בדרך שיגרה או למטרה מיוחדת, לנקוט אמצעים הדרושים למניעת הימצאות החיידקים או החומרים.
{{ח:תת|(ח)}} ראה המנהל שמי הבריכה מסכנים את בריאות המתרחצים, רשאי הוא לדרוש הרקת הבריכה מהמים או מניעת הרחצה בבריכה, עד החזרת איכות המים לדרישת תקנות אלה.

{{ח:סעיף|6|חיטוי המים}}
{{ח:תת|(א)}} מי הבריכה יחוטאו ברציפות בכלור, בברום או בחומר אחר שאישר המנהל.
{{ח:תת|(ב)}} הריכוז של כלור חופשי נותר במי הבריכה המחוטאים בכלור ללא חומר מיצב, יהיה בין 0.8 ל־2.0 מג״ל.
{{ח:תת|(ג)}} במי בריכה המכילים חומצה ציאנורית או תרכובות איזוציאנורט מוכלרות לייצוב הכלור החופשי הנותר, יהיה ריכוז החומצה הציאנורית כמפורט {{ח:פנימי|סעיף 5|בתקנה 5(ב)}} והריכוז המזערי של כלור חופשי נותר במים יהיה 2.5 מג״ל.
{{ח:תת|(ד)}} מי הבריכה שנעשה בהם חיטוי בברום, יהיה ריכוז הברום החופשי הנותר, בין 1.0 מג״ל ל־2.0 מג״ל.
{{ח:תת|(ה)}} מי הבריכה שנעשה בהם חיטוי בחומר או בתהליך שאינו מבוסס על כלור, תהיה עצמת החיטוי שוות ערך לערכים המפורטים בתקנת משנה (ב).
{{ח:תת|(ו)}} בבריכה מקורה לא יוסיפו למים חומר לייצוב הכלור; ואולם מותר השימוש בטבליות כלור מוצק המכיל חומצה ציאנורית.

{{ח:סעיף|7|סגירת בריכה}}
{{ח:ת}} נתגלתה בבדיקת מי הבריכה תוצאה חורגת, ימנע בעל הבריכה רחיצה בבריכה עד שהתוצאה בבדיקה חוזרת תתאים לרמה כמפורט {{ח:פנימי|סעיף 5|בתקנות 5}} {{ח:פנימי|סעיף 6|או 6}}, לפי הענין; לענין זה יראו כתוצאה חורגת, חריגה מהרמה המפורטת להלן:
{{ח:תת|(1)}} יותר מ־5 חיידקים מקבוצת Staphylococcus aureus ב־100 מ״ל מים;
{{ח:תת|(2)}} הגבה (pH) פחות מ־7.0 או יותר מ־7.8;
{{ח:תת|(3)}} עכירות מעל 1.0 יחידות עכירות;
{{ח:תת|(4)}} ריכוז החומצה הציאנורית מעל 80 מג״ל;
{{ח:תת|(5)}} ריכוז של פחות מ־0.5 מג״ל או יותר מ־3.0 מג״ל של כלור חופשי נותר בבריכה המחוטאת בכלור ללא חומר מייצב.

{{ח:סעיף|8|בדיקת חומר חיטוי והגבה}}
{{ח:תת|(א)}} בדיקות הריכוז של חומר חיטוי והגבה (pH) של מי הבריכה יבוצעו באופן רצוף במכשירים אוטומטיים; ממצאי הבדיקות ישמשו לויסות החדרת חומר חיטוי וחומר מווסת הגבה; המפעיל יכייל את המכשירים פעם ביום לפחות בעזרת ערכות מתאימות, כאמור {{ח:פנימי|סעיף 9|בתקנה 9}}.
{{ח:תת|(ב)}} עכירות מי הבריכה, ריכוז כלור במים וההגבה (pH) שלהם ייבדקו בשעת פתיחת הבריכה למבקרים וכל שלוש שעות לאחר מכן, עד לסגירתה, ויירשמו ביומן.
{{ח:תת|(ג)}} בבריכה שבה משתמשים בחומצה ציאנורית, ייבדק ריכוזה פעם בשבוע לפחות ויירשם ביומן.
{{ח:תת|(ד)}} המנהל רשאי לדרוש רישום רצוף של תוצאות הבדיקות המפורטות בתקנת משנה (א) בבריכה שקיימת בה סיבה לכך.
{{ח:תת|(ה)}} בעל הבריכה יציג לעיון המבקרים, בצורה ברורה בשלט, כל זמן שהבריכה פתוחה למבקרים, את תוצאות הבדיקות שבוצעו על פי {{ח:פנימי|סעיף 5|תקנה 5(ג)}} ותקנות משנה (ב) ו־(ג) בציון הגבולות המותרים לכל רכיב שנבדק ותאריך הבדיקה.

{{ח:סעיף|9|ערכות לבדיקת מים}}
{{ח:תת|(א)}} בחצרי הבריכה יימצאו ערכות מתאימות לבדיקות מים אלה:
{{ח:תתת|(1)}} הגבה (pH);
{{ח:תתת|(2)}} שארית חומר חיטוי (כלור חפשי נותר או ברום חפשי נותר);
{{ח:תתת|(3)}} כלור כללי;
{{ח:תתת|(4)}} טמפרטורה;
{{ח:תתת|(5)}} פוטנציאל חמצון־חיזור;
{{ח:תתת|(6)}} צלילות המים;
{{ח:תתת|(7)}} חומצה ציאנורית (מקום שמשתמשים בה).
{{ח:תת|(ב)}} לערכות יהיה טווח בדיקה לריכוזים הדרושים לטיפול נאות במים.
{{ח:תת|(ג)}} כל הערכות יכוילו במעבדה מוכרת, אחת לשנה לפחות.

{{ח:סעיף|10|ציוד לכיול}}
{{ח:ת}} בחצרי הבריכה יימצאו החומרים והציוד הדרושים לכיול אמצעי הבדיקה.

{{ח:סעיף|11|רישום}}
{{ח:תת|(א)}} בבריכה ינוהל יומן שבו יירשמו כל תוצאות הבדיקות.
{{ח:תת|(ב)}} היומן יישמר בחצרי הבריכה שנה לפחות מיום הרישום בו, ויעמוד לעיון המנהל בכל עת שהבריכה פתוחה למבקרים.

{{ח:סעיף|12|ציוד החיטוי}}
{{ח:ת}} ציוד החיטוי של בריכה –
{{ח:תת|(1)}} יהיה מסוג המזין תמיסה מדוללת של חומר חיטוי ויאפשר חיטוי רצוף ואוטומטי בספיקה הדרושה;
{{ח:תת|(2)}} יכלול אמצעי בקרה וויסות של שארית חומר החיטוי ושל ההגבה (pH) והמנהל רשאי לדרוש התקנת אמצעי רישום (recorder), בבריכה שקיימת לדעתו סיבה לכך;
{{ח:תת|(3)}} יכלול פיקוד להבטחת תיאום בין מערכות הסינון והחיטוי על ידי חיבורים חשמליים ואבזור הידרולי;
{{ח:תת|(4)}} יכלול אמצעים למניעת חדירה של חומרי חיטוי או כימיקלים למי הבריכה או לצנרת, בעת הפסקת זרימת המים בצינורות המספקים מים לבריכה, לרבות אבזרים לניתוק צנרת הכימיקלים וחומרי החיטוי והפסקת זרימתם למערכת מחזור המים;
{{ח:תת|(5)}} יכלול את כל אמצעי הבטיחות הדרושים למניעת סיכון העובדים והציבור;
{{ח:תת|(6)}} יהיה קל לפירוק ולהרכבה לצרכי ניקוי ותחזוקה ויהיה מסוג שאינו מצריך פעולות תחזוקה רבות;
{{ח:תת|(7)}} יותקן במקום בלתי פגיע ויכלול ברזי ניתוק במקומות הדרושים;
{{ח:תת|(8)}} יהיה מותקן כך שבמקרה של כשל, תסולק כל דליפת גז באופן מבוקר;
{{ח:תת|(9)}} לא יאפשר סתימה של הצנרת מחומרים שמצויים בחומר החיטוי או במערכת;
{{ח:תת|(10)}} יהיה עמיד בפני שיתוך הנגרם על ידי כלור גזי, אדי כלור או תמיסות כלור או ברום;
{{ח:תת|(11)}} לא יושפע לרעה מן השימוש השגרתי או תנאים צפויים אחרים בהפעלה נכונה.

{{ח:סעיף|13|חומרים לטיפול במים}}
{{ח:ת}} מי הבריכה יטופלו אך ורק בחומרים שאינם מזיקים למתרחצים או לבריכה ואשר אישר לצורך זה המנהל.

{{ח:סעיף|14|הוספת חומרים}}
{{ח:ת}} הוספת חומרים לטיפול במי הבריכה שלא באמצעות מערכת המיחזור כאמור {{ח:פנימי|סעיף 16|בתקנה 16}}, תיעשה רק בשעה שאין מתרחצים בבריכה.

{{ח:סעיף|15|רום המים}}
{{ח:ת}} רום פני המים בבריכה יהיה בכל עת בגובה תעלת הגלישה.

{{ח:סעיף|16|מערכת מיחזור}}
{{ח:תת|(א)}} בבריכה יותקן ציוד למיחזור המים (רצירקולציה), לעצירת שערות וחומר גס, לסינון, לחיטוי ולהוספת כימיקלים (בתקנה זו – הציוד).
{{ח:תת|(ב)}} הציוד ישמור על איכות מים אחידה בכל חלקי הבריכה בהתאם למפורט בתקנות אלה.
{{ח:תת|(ג)}} זמן מיחזור המים המרבי יהיה –
{{ח:תתת|(1)}} בבריכת פעוטות – שעתיים, ורשאי המנהל להורות שיסוננו תוך שעה אחת;
{{ח:תתת|(2)}} בבריכת ילדים – ארבע שעות;
{{ח:תתת|(3)}} בבריכת שחיה כללית – שש שעות;
{{ח:תתת|(4)}} בבריכה מיוחדת ובבריכה שעומקה הממוצע פחות מ־0.9 מטר – כפי שיורה המנהל.
{{ח:תת|(ד)}} במערכת מיחזור המשותפת למספר בריכות, יחושב זמן מיחזור המים הדרוש, בהתחשב בנפחי המים היחסיים וזמן המיחזור של כל הבריכות.

{{ח:סעיף|17|ספר הוראות}}
{{ח:ת}} מפעיל בריכה ישמור בהישג יד ספר הוראות הפעלה ותחזוקה של כל חלקי המערכות, בשפה העברית, ואם הותקן ציוד מיובא, יהיה הספר תרגום נאמן לעברית של הוראות היצרן.

{{ח:סעיף|18|מקלחת}}
{{ח:תת|(א)}} בכניסה לשטח המגודר, תותקן מקלחת לשימוש המתרחצים.
{{ח:תת|(ב)}} המקלחת תכלול ברז לשטיפת רגליים ורשאי המנהל לדרוש סידורים להפעלה אוטומטית של הברז.
{{ח:תת|(ג)}} ניקוז המקלחת יהיה מחובר למערכת הביוב.

{{ח:סעיף|19|שקתות לשתיה ורחיצת כלים}}
{{ח:ת}} בשעות שהבריכה פתוחה, יסופקו מי שתיה על ידי שקתות המותקנות בכל חלקי החצרים ביחס של ברז אחד לכל 100 מבקרים; המנהל רשאי לדרוש התקנת שקתות נפרדות להדחת כלי אוכל.

{{ח:סעיף|20|צל|תיקון: תשנ״ו}}
{{ח:ת}} בחצר הבריכה יהיה מקום מוצל עבור המבקרים בבריכה; שטח המקום המוצל לא יפחת מ־12 מ״ר כפול מספר המתרחצים המותר באותה בריכה לפי {{ח:פנימי|סעיף 26|תקנה 26}}.

{{ח:סעיף|21|חדרי שירות|תיקון: תשע״ט}}
{{ח:תת|(א)}} בחצרי הבריכה יימצאו חדרי שירות לשימוש המבקרים שיתאימו לתנאים אלה:
{{ח:תתת|(1)}} המבנים יהיו בנויים מחומרי בניה קשים;
{{ח:תתת|(2)}} בקבועות התברואה, מערכת המים ומערכת הביבים ואבזריהם יתקיימו הדרישות המפורטות בהל״ת;
{{ח:תתת|(3)}} חדרי השירות יכללו את המיתקנים הבאים בכמות כנקוב לצדם לפחות:
{{ח:תתתת|(א)}} חדרי הלבשה – שניים;
{{ח:תתתת|(ב)}} תאי בתי שימוש – 1 לכל 100 גברים ו־1 לכל 50 נשים מבין המבקרים;
{{ח:תתתת|(ג)}} משתנות – 1 לכל 100 גברים מבין המבקרים;
{{ח:תתתת|(ד)}} כיורים – 1 לכל 100 מבקרים;
{{ח:תתתת|(ה)}} מקלחות – 1 לכל 60 מבקרים; המנהל רשאי לאשר הקמת חלק מהמקלחות בשטח הפתוח של חצרי הבריכה.
{{ח:תת|(ב)}} לצורך קביעת מספר המיתקנים הנחוצים לענין תקנת משנה (א)(3), יחושב כשווה מספר הנשים והגברים.
{{ח:תת|(ג)}} על אף האמור בתקנת משנה (א)(3), בבריכה של בית מלון, המיועדת לשימוש הלנים בבית המלון בלבד, חדרי השירות המפורטים בתקנה כאמור, יהיו לכל הפחות בכמות שלהלן כנקוב לצדם:
{{ח:תתת|(1)}} חדרי הלבשה, משתנות ומקלחות – פטור;
{{ח:תתת|(2)}} כיורים – 1 לכל 100 מבקרים;
{{ח:תתת|(3)}} תאי בתי שימוש – 1 לכל 100 מבקרים, התאים יחולקו שווה בשווה בין גברים לנשים, ואם מתקבל מספר אי־זוגי של תאים לפי החישוב כאמור, תא אחד ישמש תא שירותים, משותפים לנשים וגברים; בבריכה שמספר המבקרים בה אינו עולה על 50, תא שירותים אחד, משותפים לנשים וגברים.
{{ח:תת|(ד)}} אין באמור בתקנה זאת, כדי לגרוע מחובת התקנת תאי בתי שימוש נגישים לפי כל דין.

{{ח:קטע2|פרק ד|פרק ד׳: תחזוקה ונקיון}}

{{ח:סעיף|22|סילוק שפכים}}
{{ח:תת|(א)}} מי הבריכה, המים המתנקזים מתעלת הגלישה, מי שטיפה של המסננים ושפכים אחרים, יסולקו למערכת ביוב ציבורית באופן שלא יגרמו להצפת הביבים.
{{ח:תת|(ב)}} לא יסולקו שפכים מלוחים לרשת הביוב הציבורית אלא באישור בכתב מאת המנהל.
{{ח:תת|(ג)}} סילוק השפכים יהיה דרך מרווח אוויר או באמצעי אחר שימנע זרימה חוזרת מהביבים לבריכה או לצינורות הבריכה.
{{ח:תת|(ד)}} שפכים שאין אפשרות לסלקם למערכת הביוב הציבורית יטופלו ויסולקו באופן שלא יסבו נזק או מפגע לחצרי הבריכה ולסביבה ובהתאם לאישור המנהל.
{{ח:תת|(ה)}} ניצול מי עודפים לשימוש חוזר ייעשה רק באישור בכתב מאת המנהל ובהתאם לתנאים שיקבע.
{{ח:תת|(ו)}} מי שטיפת המסננים לא יחזרו לבריכה.

{{ח:סעיף|23|תחזוקה וניקיון}}
{{ח:תת|(א)}} בחצרי הבריכה יימצאו, בכל עת, הכלים והחומרים הדרושים לתחזוקה ולפעולות ניקוי וחיטוי.
{{ח:תת|(ב)}} חצרי הבריכה, המיתקנים, הציוד, חדרי השירות ויתר המבנים יוחזקו נקיים ותקינים כל זמן שהבריכה פתוחה למבקרים.

{{ח:סעיף|24|ניקוי תת־מימי}}
{{ח:ת}} בחצרי הבריכה יימצא בכל עת ציוד תקין לניקוי תת־מימי; קרקעית הבריכה תנוקה היטב פעם אחת ביממה לפחות.

{{ח:קטע2|פרק ה|פרק ה׳: המבקרים בבריכה}}

{{ח:סעיף|25|בגדי רחצה ומגבות|תיקון: תשנ״ו}}
{{ח:תת|(א)}} בגדי רחצה ומגבות לא יושאלו למבקרים אלא אם כן כובסו וחוטאו בשיטה שאישר המנהל.
{{ח:תת|(ב)}} מתרחץ רשאי להיכנס למים בחולצת טריקו נקיה בצבע בהיר.

{{ח:סעיף|26|מספר מתרחצים ומבקרים}}
{{ח:תת|(א)}} מספר המתרחצים בעת ובעונה אחת לא יעלה על מתרחץ אחד לכל 3 מטרים רבועים של שטח פני המים.
{{ח:תת|(ב)}} מספר המתרחצים המרבי לבריכה, בהתאם לחישוב שבתקנת משנה (א), יצוין בשלט כאמור {{ח:פנימי|תוספת 2|בתוספת השניה}}.
{{ח:תת|(ג)}} לענין {{ח:פנימי|סעיף 19|תקנות 19}} {{ח:פנימי|סעיף 21|ו־21}}, מספר המבקרים יחשב כמספר המתרחצים כאמור בתקנת משנה (א) כפול ארבע.

{{ח:סעיף|27|בעלי חיים|תיקון: תשע״ט}}
{{ח:ת}} לא יורשה אדם להכניס בעל־חיים לחצרי הבריכה זולת חיית שירות כהגדרתה {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)|בתקנות שוויון זכויות לאנשים עם מוגבלות (התאמות נגישות לשירות), התשע״ג–2013}} ולפי {{ח:חיצוני|תקנות שוויון זכויות לאנשים עם מוגבלות (התאמות נגישות לשירות)#סעיף 10|תקנה 10 לתקנות האמורות}}.

{{ח:סעיף|28|שילוט}}
{{ח:תת|(א)}} בחצרי הבריכה יוצבו שלטים במקומות המפורטים {{ח:פנימי|תוספת 2|בטור ב׳ בתוספת השניה}} ועליהם הוראות בנוסח כמפורט {{ח:פנימי|תוספת 2|בטור א׳ לצדם}}.
{{ח:תת|(ב)}} אם הבריכה פתוחה למבקרים בשעות החשיכה יוארו השלטים.
{{ח:תת|(ג)}} המנהל רשאי להורות על שילוט גם בשפה לועזית.

{{ח:סעיף|29|אחריות להתנהגות}}
{{ח:ת}} על מנהל הבריכה לדאוג שהתנהגות המבקרים בבריכה תהיה בהתאם להוראות המפורטות בשלטים.

{{ח:קטע2|פרק ו|פרק ו׳: שונות}}

{{ח:סעיף|30|הפקדת עותק}}
{{ח:ת}} עותק של תקנות אלה יהיה מופקד במשרדי הבריכה לעיון המבקרים בבריכה.

{{ח:סעיף|31|שמירת דינים|תיקון: תשע״ט}}
{{ח:ת}} תקנות אלה באות להוסיף על {{ח:חיצוני|תקנות הסדרת מקומות רחצה (בטיחות בבריכות שחייה)|תקנות הסדרת מקומות רחצה (בטיחות בבריכות שחייה), התשס״ד–2004}}.

{{ח:סעיף|32|ביטול|תיקון: תשס״ח}}
{{ח:ת}} תקנות רישוי עסקים (תנאי תברואה נאותים לבריכות שחיה), התשל״ג–1973 – בטלות.

{{ח:סעיף|33|תחילה}}
{{ח:ת}} תחילתן של תקנות אלה, למעט {{ח:פנימי|סעיף 2|תקנה 2(ג)}}, שלושים ימים מיום פרסומן (להלן – יום התחילה) ותחילתה של {{ח:פנימי|סעיף 2|תקנה 2(ג)}} שנתיים מיום פרסומן.

{{ח:סעיף|34|הוראות מעבר}}
{{ח:ת}} המנהל רשאי לפי בקשת בעל בריכה שביום התחילה כבר היתה בנויה, לפוטרו מהוראות תקנות אלה, כולן או מקצתן, לתקופה שהוא יורה, או לצמיתות, ובלבד שתובטח איכותם הנאותה של מי הבריכה.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 5|תקנה 5(ב)(3)}})}}}}
{{ח:קטע3||פוטנציאל חימצון־חיזור (במיליוולט mv)}}
{{ח:קטע4||(רדוקס (Redox)‏ – Oxydation Reduction Potential)}}

{{ח:סעיף*}}
{{ח:ת}}

אלקטרודה Ag/AgCl {{ש}} ‎3.5 KCL	אלקטרודה Calomel {{ש}} ‎3.5 KCL	pH

750	700	7.5 – 7.2

770	720	7.8 – 7.5

{{ח:קטע2|תוספת 2|תוספת שניה}}
{{ח:קטע4||{{ח:הערה|({{ח:פנימי|סעיף 26|תקנות 26(ב)}} {{ח:פנימי|סעיף 28|ו־28(א)}})}}}}
{{ח:קטע3||שילוט}}

{{ח:סעיף*|||תיקון: תשנ״ו}}
{{ח:ת}}

{{מוקטן|טור א׳}} {{ש}} נוסח השלט	{{מוקטן|טור ב׳}} {{ש}} המקום בו יוצב השלט

{{ח:תת|א.|1.}} כל מתרחץ חייב להתקלח לפני כניסתו לבריכה
{{ח:תתת|2.}} אסור לירוק או למחוט את האף אל תוך מי הבריכה
{{ח:תתת|3.}} הכניסה למים אסורה לאנשים החולים במחלות עור, פצעים מוגלתיים, הצטננות, דלקת עיניים או מחלה מידבקת אחרת
{{ח:תתת|4.}} אסור להכניס בעלי חיים לחצרי הבריכה פרט לכלב נחיה של עיוורים
{{ח:תתת|5.}} מתרחץ רשאי להיכנס למים בחולצת טריקו נקיה בצבע בהיר
בכניסה לבריכה ובחדרי ההלבשה

{{ח:תת|ב.}} הרחצה אסורה
סמוך לבריכה (שלט זה ייתלה בכל עת שהמים אינם ראויים לרחצה)

{{ח:תת|ג.|1.}} נא לשטוף עצמך לפני היכנסך לשטח המגודר
{{ח:תתת|2.}} אסור להכניס מזון
בכניסה לשטח המגודר ליד המקלחת

{{ח:תת|ד.}} הכניסה לזרים אסורה – סכנה
בכניסה לשטח מערכות הטיפול במים

{{ח:תת|ה.}} סכנה רעל (עם גולגולת ועצמות מוצלבות)
ליד הכלורינטור או הברומינטור ובמחסן לחומרי חיטוי

{{ח:תת|ו.}} תחנת עזרה ראשונה
בכניסה לחדר עזרה ראשונה

{{ח:תת|ז.}} שמור על הנקיון – השלך פסולת למכלי אשפה
במקומות בולטים לעין

{{ח:תת|ח.}} הבריכה מיועדת ל. . . . . . . . . מתרחצים
בכניסה לשטח המגודר

{{ח:תת|ט.}} חשיפה מוגזמת לשמש ללא הגנה – מסוכנת לבריאותך
במקומות בולטים לעין

{{ח:חתימות|ד׳ בתמוז התשנ״ד (13 ביוני 1994)}}
* '''אפרים סנה'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]